CELEX: 32007R0438
Language: mt
Date: 2007-04-20 00:00:00
Title: Regolament tal-Kummissjoni (KE) Nru 438/2007 ta’ l- 20 ta’ April 2007 dwar il-klassifikazzjoni ta' ċerti merkanziji fin-Nomenklatura Maqgħuda

29.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               313
            
         REGOLAMENT TAL-KUMMISSJONI (KE) Nru 438/2007
   ta’ l-20 ta’ April 2007
   dwar il-klassifikazzjoni ta' ċerti merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Komuni tad-Dwana (1), u partikolarment l-Artiklu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jkunu adottati miżuri li jirrigwardaw il-klassifikazzjoni ta' l-oġġetti riferiti fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi subdivizjoni addizzjonali magħha u li hi stabbilita permezz ta' dispożizzjonijiet Komunitarji speċifiċi, bil-ħsieb li tkun applikata tariffa jew miżuri oħra relatati mal-kummerċ merkantili.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati fil-kodiċi NM indikata fil-kolonna 2, bis-saħħa tar-raġunijiet imniżżla fil-kolonna 3 ta’ dik it-tabella.
            
         
               (4)
            
            
               Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artiklu 1
   L-oġġetti deskritti f’kolonna 1 tat-tabella imniżżla fl-Anness għandhom ikunu kklassifikati fin-Nomenklatura Magħquda fil-kodiċi tan-NM indikat fil-kolonna 2 ta' dik it-tabella.
   Artiklu 2
   Informazzjoni fuq tariffa li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tkun evokata għal perijodu ta' tliet xhur skond l-Artiklu 12(6) tar-Regolament (KEE) Nru 2913/92.
   Artiklu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta’ April 2007.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat l-aħħar bir-Regolament (KE) Nru 301/2007 (ĠU L 81, 22.3.2007, p. 11).
   
      (2)  ĠU L 302, 19.10.1992, p. 1. Ir-Regolament kif emendat l-aħħar bir-Regolament tal-Kunsill (KE) Nru 1791/2006 (ĠU L 363, 20.12.2006, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Preparazzjoni fil-forma ta’ kapsuli tal-ġelatina. Kull kapsula fiha:
                  
                               
                           
                           
                              Koenżima Q10: 30 mg
                           
                        
                               
                           
                           
                              Żejt tas-sojja: 178 mg
                           
                        
                               
                           
                           
                              Leċitina tas-sojja: 6,3 mg
                           
                        
                               
                           
                           
                              Żejt tal-ġewż ta' l-Indi: 15,1 mg
                           
                        
                               
                           
                           
                              Xema' tan-naħal: 15,1 mg
                           
                        
                               
                           
                           
                              Żejt tal-palm: 45,5 mg
                           
                        Iż-żjut u x-xema' li jkun hemm fil-preparazzjoni huma użati bħala katalisti u għall-mili.
                  Il-prodott hu ppreżentat għal bejgħ bl-imnut.
                  Skond l-ispeċifikazzjonijiet, il-Koenżima Q10 turi l-proprjetajiet ta’ anti-ossidant u hija applikata bħala awżiljarju fid-diżordnijiet tas-sistema taċ-ċirkolazzjoni.
               
               
                  2106 90 92 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 1 (a) għal Kapitli 30 u l-kliem tal-kodiċi NM 2106 , 2106 90  u 2106 90 92 .
                  Il-prodott huwa eskluż minn titlu 1517  għax iż-żjut u x-xema' li hemm fil-prodott jiffunzjonaw bħala katalisti u għall-mili biss. Il-klassifika tal-prodott hija ddeterminati mill-Koenżima Q10; il-konċentrazzjoni tagħha fil-preparazzjoni hija ħafna ogħla mill-konċentrazzjoni naturali fiż-żjut veġetali.
                  Il-prodott ma jistax ikun klassifikat f'Kapitlu 30 għax id-doża rikkmandata tal-Koenżima Q10 mhijiex biżżejjed għall-użu terapewtiku jew profilattiku.
                  Il-prodott għandu jkun klassifikat bħala suppliment ta' l-ikel f’titlu 2106 .